Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Egészítse ki a 15/1998. (IV. 30.) NM rendeletet a panaszhoz
Paragraph Index: 300

67. § (1)—(2) bekezdésében rögzített, a gyermekek kiemelt védelmét és a szülő neveléshez való jogát meghatározó joggal összefüggésben visszásságot idéz elő a gyámhivatal eljárása. A panaszos beadványában Budapest Főváros XVIII. kerületi Gyámhivatalának az unokájával való kapcsolattartási ügyében folytatott eljárását sérelmezte. A panaszos nagyszülő beadványában előadta, hogy az unokájával való kapcsolattartást a gyermeket nevelő édesanya rendszeresen meghiúsítja, így sem ő, sem a fia, az édesapa már négy éve nem látta a gyermeket. Bejelentésük nyomán a gyámhivatal az 1994. évben 2000 forint, 1995-ben pedig 5000 forint pénzbírsággal sújtotta az anyát, aki a kiszabott bírságot egy esetben sem fizette be, a behajtás pedig jövedelmi viszonyára tekintettel nem vezetett eredményre. Az ügyben az eltelt idő alatt érdemi intézkedés nem történt. Az apa gyermekelhelyezés megváltoztatása tárgyában keresettel élt. Az első fokú bíróság ítélete ellen a gyermek édesanyja fellebbezett, a másodfokú bírósági eljárás jelenleg is folyamatban van. A nagyszülő beadványában arra is felhívta a figyelmet, hogy a gyermek egy korábbi láthatás alkalmával elpanaszolta, hogy őt az anya és élettársának gyermekei is gyakran bántalmazza. A Legfelsőbb Bíróság a gyermek elhelyezésével kapcsolatos szempontokról szóló 17. számú Irányelvében rámutatott arra, hogy a gyermeknek joga az, hogy különélő szülőjével személyes és közvetlen kapcsolatot tartson fenn, és a különélő szülőnek is joga, egyben kötelezettsége is a kapcsolattartás és a gyermekével való rendszeres érintkezés, míg a gyermeket nevelő szülő vagy más személy köteles a zavartalan kapcsolattartást biztosítani. A házasság felbontása ennélfogva nem járhat azzal a következménnyel, hogy szüleinek egyikét a gyermek elveszítse. A gyermeknek az egyik szülőnél történt elhelyezése nem érinti a másik szülőnek azt a jogát és kötelességét, hogy a gyermeket rendszeresen látogassa, szeretetét kinyilvánítsa, a gyermekével való meghitt viszonyt fenntartsa. A gyermek érdekét súlyosan sértő módon jár el az a szülő, aki a gyermeket a másik szülővel való érintkezéstől indokolatlanul elzárja, és ellene hangolja. A szülőnek az említett mélyen elítélendő magatartása károsan befolyásolja a gyermek fejlődését, és alapot ad arra a következtetésre, hogy ez a szülő nem alkalmas a gyermek nevelésére. Végső soron az ilyen szülői magatartás a gyermek elhelyezésének a megváltoztatására is vezet. Az állampolgári jogok országgyűlési biztosának általános helyettese a rendelkezésére bocsátott dokumentumok alapján megállapította, hogy Budapest Főváros XVIII. kerületi Gyámhivatala jogszabálysértést követett el akkor, amikor az apa és a nagyszülő bejelentése alapján a kapcsolattartás elősegítése érdekében következetesen nem intézkedett. A hatóság mulasztása az államigazgatási eljárás általános

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes